procesaur/Wiki.mk huggingface dataset:
Папа Григориј I

Григориј I или св. Григориј Велики, наречен Григориј Двоеслов (латински ''Gregorius PP. I'', (о. 540 - 12 март 604) — римски папа од 3 септември 590 до 12 март 604. Се смета за творец на Литургијата на претходноосветените дарови во православието.
1 Животопис
Григориј бил син на сенаторот Гордијан, а потоа и самиот бил сенатор и началник на Рим, но по смртта на татко му, тој се посветил на духовен живот. Од своето големо богатство изградил шест манастири во Сицилија, а седмиот во Рим, во чест на апостолот Андреја, а токму во тој манастир станал монах. Подоцна, по смртта на папата Пелагиј, Григориј бил избран за папа. Тој сакал да побегне од таа чест и се криел по зафрлени места во горите, но оние кои го барале успеал да го најдат така што, по божјата волја, на местото каде што се криел Григориј се појавил огнен столб до небото. Григориј бил многу милосрден и сите приходи ги трошел за обезбедување засолниште за бедните. Додека ги пишувал своите дела, неговиот архиѓакон Петар гледал како над неговата глава лета гулаб.
Поради неговите црковни заслуги, веќе во доцниот 9 век, Григориј I почнале да го нарекуваат Григориј Велики, а оваа титула останала до ден-денес. Папата Григориј Велики е познат како иницијатор на првата голема мисија преземена за христијанизација на Англија.
2 Дејност
Папата Григориј I бил еден од најобразованите луѓе во Западна Европа во 6 век, а исто така, тој бил еден од најцитираните авторитети во текот на целиот среден век. Тој се залагал за раскинување со античката традиција и во тој поглед се познати неговите гневни прекори упатени до галскиот епископ Дезидериј, кој почнал да ги подучува луѓето од областа на латинската граматика, користејќи одделни дела од античката книжевност. Папата Григориј го прекорил Дезидериј дека е неумесно еден епископ да го чита она што не е соодветно ниту за световните луѓе и му забранил да се занимава со таа дејност, велејќи дека истата уста не може истовремено да го слави Јупитер и Христос. Исто така, тој посветувал големо внимание на приближувањето на религијата до необразованиот народ. За тоа сведочи писмото упатено до марсејскиот епископ Серен во кое папата му забранува да ги уништува сликите на светците, велејќи дека за простиот свет тие го имаат истото значење како и пишаните текстови за писмените луѓе.
Григориј Велики е познат по неговите пишани дела кои уживале голем углед во црковните кругови, а од нив најпознато е делото „Дијалози“ во кое ги изложил добродетелите и чудата на италијанските светители, поради кое во источното христијанство е познат и како св. Георгиј Двоеслов (''Дијалогист''). Исто така, тој го составил чинот на литургијата на претходно осветени дарови (Преждеосвештената литургија) која се служи во средите и петоците на Чесниот пост.
Луда Мара

Луда Мара (Ваташка Река или Курјачка Река) — река што тече низ Кавадарци. Извира од висорамнината Витачево.
1 Водостој
Реката има многу низок водостој во текот на летните месеци. На пролет и на есен, или при обилни врнежи брзо надоѓа и за краток временски период, како „луда“, може да поплави голема површина. Градот Кавадарци често бил поплавуван од реката, откаде и го има добиено името.
2 Тек
Изворот на реката е во близина на селото Бунарче, на над 942 метри надморска височина, на висорамнината Витачево. Долга е околу 40 километри и тече на север.
Реката тече низ Моклишкото Езеро, кое е настанато со одрон на рид на 5 септември 1956 година, којшто го преградил коритото на реката и го образувал езерото. Одронот закопал 12 луѓе и 1200 овци.
Се влева во Вардар, како негова десна притока. Зафаќа сливно подрачје од 140,47 км<sup>2</sup>.
3 Историја и легенда
3.1 Историја
Таа низ годините била нарекувана и Моклишка, бидејќи минува низ раселеното село Моклиште, а го обликувала и Моклишкото Езеро. Ја викале и Ваташка, поради тоа што тече низ селото Ваташа. Некогаш била позната и како Велика, затоа што се случувало да надојде и да стане многу голема. Бидејќи се влева во Вардар кај селото Курија, во минатото ја именувале и како Курјачка. Се раскажува, исто така дека името го добила по тоа што честопати „збеснувала“, а во 1934 година ја однела и општинската зграда што била во близина.
Во минатото, кога не било регулирано речното корито, предизвикувала неколку поплави, од кои најголемата тогаш кога ја однела општинската зграда како да е од картон, а настрадале и имотните листови на Кавадарчани, целата катастарска документација била однесена и уништена. Поради тоа, сите морале да одат да даваат изјави, искази, за да се обнови катастарската евиденција. Биле потребни неколку години за да се обноват катастарските книги. Интересно е и тоа што надојдената вода ја однела и општинската каса, која подоцна била пронајдена дури во селото Марена. Била целосно празна, па можеби и затоа водата ја одвлекла, бидејќи била полесна, без пари. Бидејќи знаела многу да дотече, по 1945 година започнала регулацијата на реката, најпрвин со каскади, за да се смири.
Последното големо излевање реката го имала во 1973 година, кога постоела опасност од кинење на браната на Моклишко Езеро, настаната при уривање на ридот Градот. Регулирањето на коритото на реката спасило многу семејства од поплавување.
3.2 Легенда
Своевремено имало една кавадарчанка по име Мара, која живеела во реканското маало Кај Јаворот, во близина на реката што го дели градот Кавадарци на два дела. Имала две мали дечиња, кои си играле од другата страна на реката, а таа ги надгледувала. Одеднаш се случило невреме, од многу силен дожд надошла реката. Очајната мајка тргнала за да си ги прибере децата. Залудно други ѝ довикувале да почека, да не биде луда да се изложува на толкав ризик, дека невремето ќе помине, па тогаш да си ги прибере децата. Носена од мајчинскиот инстинкт да ги заштити, таа тргнала по нив. Реката, која влечела камења, дрвја, гранки, ја одвлекла и жената. Оттогаш мештаните ја завикале реката Луда Мара, по жената што како луда истрчала за да си ги спаси децата.
4 Галерија
Давидов град

Давидовиот град (хебрејски:העופל‎) е назив за денешниот град Ерусалим, Израел, кој во времето на цар Давид се наоѓал на Храмовата Гора односно стариот дел од градот.
1 Наводи
** Biblical Archaeology Review
Папа Григориј II

Григориј II (лат. Gregorius PP. II; 669 - 11 февруари 731) — римски папа од 19 мај 715 до 11 февруари 731. Тој бил роднина на папата Бендикт II. Кога бил млад, бил плен на Лангобардите, но бил ослободен со откуп. За време на понтифактот, тој бил загрижен за мисионерите во Германија, Англија и Ирска.
Папа Стефан II

Стефан II (лат. Stephanus PP. II; ? - 26 април 757) — римски папа од 26 март 752 до 26 април 757. Бил во Париз. Склучил сојуз со Пипин Кусиот против Лангобрадите. Во негово време била создадена папската држава.
Папа Григориј III

Григориј III (лат. Gregorius PP. III; ? - 29 ноември 741) — римски папа од 18 март 731 до 29 ноември 741.
На папската столица се наоѓал во т.н. трет период (604-882), кога дошло до големо проширување на христијанството и римската култура низ германските племиња. Во тој период, се случиле и војните против Арабјаните, во кои особено се истакнал Карло Мартел, кој ги победил во Битката кај Тур, со што го спречил нивното навлегување во Европа.
По смртта на франскиот крал Теодорих IV (737), папата го предложил Карло Мартел за да седне на престолот.
Папата Григориј III останал во добри односи со Карло Мартел, па дури му ја дал и титулата „патриција“ (заштитник на Рим).
Лидневи

Лидневи е пишан и устен вештачки јазик што го создал јазичарот Libor Sztemon.
1 Азбука
Јазикот може да се пишува и на латиница :
латиница, МФА
a, /а/
b, /b/
c, /ʦ/
d, /d/
e, /e/
é, /ɛː/
f, /f/
g, /g/
h, /h/
i, /i/
j, /j/
k, /k/
l, /l/
m, /m/
n, /n/
o, /o/
ø, /ə/
p, /p/
q, /ɣ/
r, /r/
s, /s/
š, /ʃ/
t, /t/
u, /u/
v, /v/
w, /β/
x, /ɣz͡ /
y, /ɯ/
z, /z/
ž, /ʒ/
CH, /x/
NJ, /ɲ/
TH, /θ/
AI, /ai̯/
EI, /ei̯/
OI, /oi/̯
AU, /au̯ /
EU, /eu̯/
OU, /ou̼/
2 Библиографија
Папа Захариј

Захариј (лат. Zacharias PP.; ? - 22 март 752) — римски папа од 10 декември 741 до 22 март 752. Тој се допишувал со Св.Бонифациј, мисионер во Германија. Пипин Малиот му испратил писмо, во кое го прашувал, дали е правилно со државата да владее некој кој нема сила, или тоа да го прави некој кој ја има власта в раце. На тоа, папата Захариј mу одговорил, дека да управува е должен оној кој има сила. Со тоа, тој дал согласност за симнување од престолот на последниот меровински крал и поставување на Пипин III на негово место.
Папа Павле I

Павле I (лат. Paulus PP. I; ? - 28 јуни 767) — римски папа од 29 мај 757 до 28 јуни 767. Водел дипломатски преговори со лангобардскиот крал Дизидериј и кралот Пепин Кусиот. На крајот на краиштата, нему му се укажаал можноста да ги присоедини Беневенто и Тоскана под своја управа.
Рома (божица)

Во римската религија и нејзината митологија, Рома е божица која претставува персонификација на римската држава, или пак, во уметноста, персонификација на градот Рим (како што може да се види на столбот на Антонин Пиј).
1 Прво јавување
Рома за првпат се јавила во 269 п.н.е. на римски монети од самиот Рим, како и на римски монети од Локри (Калабрија) во 204 п.н.е. Се претпоставува дека во извесна мера ја почитувале и неримските народи.
2 Римско Царство
Рома пред сѐ била провинцијална божица, чиј култ бил осмислен да влева лојалност кон римската држава во провинциите (иако подоцна таа добила храм во самиот Рим (Храм на Венера и Рома). Храмови во чест на Рома биле изградени во Смирна (195 п.н.е.), а познато е дека постоел култ кон неа и во Ефес, Сард и Делос.
Почитувањето на Рома го официјализирал Октавијан Август во раниот период на неговата кариера како ''Принцепс сенатус'' или ''Примус интер парес'' („прв граѓанин на сенатот“ и „прв меѓу еднаквите“, т.е. цар) како дел од пропагандна кампања. На овој начин тој ја воздигнал идејата за Рим до степен на божество, градјеќи многубројни храмови во нејзина чест (неретко како 'Храм на Рома и Август' се цел да ја направи идејата за царскиот култ и обожување на царот посварлива и поприфатлива), заедно со примерок од неговото дело ''Res Gestae'' крај натписите кои ја популаризирале оваа нова божица.
Оломоуц

Оломоуц (лок. Хана дијалект ''Olomóc'' или ''Holomóc'', германски ''Olmütz'', полски ''Ołomuniec'', латински ''Eburum'' или ''Olomucium'') — град во Моравија, на истокот од Чешката Република. Градот се наоѓа на реката Морава и претставува своевиден центар на Моравија. Оломоуц е административно седиште на Оломоучкиот крај.
1 Збратимени градови
* Антони, Франција Франција
* Луцерн, Швајцарија
* Ноердлинген, Германија
* Печуј, Унгарија
* Овенсборо, Кентаки, САД
* Суботица, Србија
* Тампере, Финска
* Фенендал, Холандија
1.1 Веб камери
**
1.2 Туризам
* - информации, сервиси, споменици, култра
*
Папа Стефан III

Стефан III (лат. Stephanus PP. III; 720? - 3 февруари 772) — римски папа од 7 август 768 до 3 февруари 772. Во време на папството бил во опозиција со антипапата Константин. Го заклучил договорот со Лангобардите, ориентирајќи се на Франкското Kралство. Издал нови правила за избирање на папа.
Ерусалимска академија на музиката и танцот

Ерусалимската академија на музиката и танцот (хебрејски:האקדמיה למוסיקה ולמחול בירושלים‎) е академија која се наоѓа во Ерусалим, на Гиват Рам во склопот на еврејскиот универзитет. Била официјално отворена во 1958 година.
Амбасадор (мост)

Амбасадор (|Ambassador Bridge) е висечки мост кој спојува Детроит, Мичиген, во САД, со Виндзор, Канада. Околу 150,000 служби и АД$13 билиони во годишно производство зависе од мостот.
Мостот, над реката Детроит, имаше најдолгата висечка централна растојание кога се доврше во 1929 со 564 м (1,850 фт) до 1931. Вкупно должина на мостот е 2,286 м (7,500 фт). Амбасадор Мост е најработлив во Северна Америка. Повеќе од 25% од целата трговија меѓу САД и Канада поминува на мостот.
Рокфелерски музеј

Рокфелерскиот музеј е (хебрејски:מוזיאון רוקפלר ) е музеј кој се наоѓа во Ерусалим, Израел. Овој музеј порано се викал ''Палестински археолошки музеј'', кој поточно се наоѓа во Источен Ерусалим, поседувајќи голема колекција на палестински артефакти од времето на 19 век.
Папа Адријан I

Адријан I (лат. Hadrianus PP. I; ? - 25 декември 795) — римски папа од 1 февруари 772 до 25 декември 795.
1 Поддршка на политиката на Карло Велики
Потекнувал од римското благородништво. Водел профранкска политика. По седнувањето на престолот на Карло Велики, тој го повикал него во борба против Лангобардите. Во 774, тој на Карло му ја доделил титулата патриција. Карло Велики ја продолжил адрежливоста на Пипин Малиот, меѓутоа создал Папска област, само за време на својата посета на Рим во 781. Новосоздадената територија го вклучувала Лацио, Равенската егзархија, Пентапол и Сабина, но Карло не му го дал ни Милано, ни војводството Сполето.
2 Духовна власт
По третиот поход на Карло во Италија, во 787, папата Адријан го проширил своето владеење за сметка на Беневентското војводство. Тој започнал да го искористува својот духовен авторитет во борбата со противниците на Карло. Меѓутоа како резултат на тоа, во решавањето на религиозните прашање, се покажало дека папата е зависен од кралот.
Во 785, Адријан влегол во спор против иконоборството, испраќајќи порака до Цариград. легати на папата присуствувале на Седмиот вселенски собор, одржан во Никеја(787), поддржувајќи го иконопочитувањето. Теолози на Карло Велики воделе борба против адпоцианството, без во тоа да учествува и папата Адријан.
Епитафот на папата Адријан, во базиликата Свети Петар го напишал Алкуин.
Јан Бројгел Постариот

Јан Бројгел Постариот (|Jan Brueghel de Oude; , - , ) — фламански сликар, син на познатиот уметник Питер Бројгел Постариот и татко на Јан Бројгел Помладиот. Имал повеќе прекари, како „Кадифениот“ Бројгел, „Цветниот“ Бројгел и "Рајскиот" Бројгел, од кои последните два се должат на неговите цветни ликовни дела, додека првиот се однесува на кадифениот сјај на боите во неговите дела, или пак на тоа дека сакал да се облекува во кадифе.
Татко му починал во 1569, а мајка му во 1578 г. По ова, Јан, брат му Питер и сестра му Мари, се преселиле кај баба им, Мајкен Верхулст (вдовица на Питер Куке ван Алст). Таа самата била уметник, и според Карел ван Мандер, веројатно првиот ликовен учител на нејзините внуци. Некое време по 1578 г. сите тие се преселиле во Антверпен.
Бројгел најпрвин почнал да слика цвеќе и овошје, но потоа се стекнал со големо реноме со неговите предели и поморски мотиви. Бројгел оформил стил кој бил понезависен од татковиот, отколку стилот кој го оформил брат му Питер. Во раната кариера честопати сликал предели со библиски сцени, особено шумски предели, по што се гледа влијанието на мајсторот на шумски предели Гилис ван Конингсло. Подоцна во неговата кариера, Јан почнал да слика чисти предели и урбани предели, а кон крајот на животот преминал на мртва природа.
По долгиот престој во Келн, пошол на пат во Италија, каде неговите предели украсени со мали ликови, биле многу ценети и обожувани. Бројгел оставил голем многубројни слики, главно предели, сите изведени со голема вештина.
Многу од неговите предели се плод на соработка со неговите колеги. Имено, во своите предели Бројгел ставал ликови насликани од други уметници. Најславен негов соработник бил Петер Паул Рубенс, кој работел со него на неколку мали слики како „Вертумно и Помона“, „Сатирот гледа заспана нимфа“ и „Земски рај“.
Бројгел имал студио во Антверпен, каде умрел од колера.
1 Поврзано
* Бројгел
* Питер Бројгел Постариот (татко)
* Питер Бројгел Помладиот (брат)
Петар Шапкарев

Петар Климентов Шапкарев (|Петър Климентов Шапкарев) е економист, математичар, предавач, научник и општественик од Бугарија.
1 Биографиjа
Петар Шапкарев е роден на 20 декември 1908 година во Софија. Наследник е на прочуениот Охридски род Шапкареви, син на револуционерот Климент Шапкарев, внук на етнографот и фолклористот Кузман Шапкарев и правнук на преродбеникот Димитар Миладинов.
Во 1990 година е избран за заменик-претседател на Сојузот на македонските културно-просветни друштва во Бугарија (денес ВМРО-БНД). Во истата година е востановен Македонскиот научен институт и Петар Шапкарев става негов претседател. Бил главен уредник на списанието „Македонски преглед“.
2 Објавени книги
* Шапкарев, П., ''Отрасловата структура в междуотрасловите връзки на промишлеността в НР България'', София, 1965, БАН Икономически институт
* Шапкарев, П., ''Статистико-икономически етюди върху народното стопанство на НР България'', София, 1982
* Шапкарев, П., ''Производственият ритъм в народното стопанство на НР България'', София, 1983, Наука и изкуство
* Шапкарев, П. и др., ''Сто години от рождението на акад. Иван Стефанов'', София, 1999, АИ Проф. Марин Дринов
Жанр

Жанр (од француското „вид“ или „сорта“, латинското: ''genus'' (со што се задржуваме на ''gener-'')) — име на категоризирањето на видот на композицијата. Поимот е често користен за да се категоризира литературата или говорот, но исто така е користено и за многу други форми на уметноста или искази.
Светилиште на Книгата

Светилиштето на Книгата е музеј кој се наоѓа во Ерусалим, Израел, поточно помеѓу израелскиот музеј и Гиват Рам во западен Ерусалим. Музејот бил изграден во 1965 година, а нејзината градба била спонзорирана од страна на унгарскиот емигрант Давид Самуел Готесман. Самата градба е бела со бело купе. Околу светилиштето се наоѓа кружен базен со фонтана, а на самиот влез се наоѓа голем црв ѕид.
Папа Лав III

Лав III (лат. Leo PP. III; 750 - 12 јуни 816) — римски папа од 27 декември 795 до 12 јуни 816. Заштитуван од Карло Велики од неговите противници во Рим, Папата Лав III во 800 година ќе го круниса Карло Велики за римски цар.
П’лзењски Крај

П’лзењскиот Крај (|Plzeňský kraj), е крај во западниот дел на историската област Чешка во Чешката Република. Наречен е по неговиот административен центар П’лзењ.
1 Градови
* П’лзењ
* Домажлице
* Кашперске Хори
* Клатови
* Пласи
* Рокицани
* Сушице
* Тахов
Усти на Лаба

Усти на Лаба (|Ústí nad Labem; |Aussig) — град во Чешката Република на реката Лаба (Елба) и административен центар на истоимениот Устечки крај. Градот е деветти по бројност на население во Чешка. Усти на Лаба е родното место на познатиот сликар Антон Рафаел Менгс.
1 Збратимени градови
* Халтон, Велика Британија
* Хемиц, Германија
* Владимир, Русија
Ника (бунт)

Бунтот Ника (грчки: Νίκα = Победа) се случил во Цариград во јануари 532 година, во времето на Јустинијан I. Бунтот траел една недела, и во тој период бил запален речиси половина од градот, а загинале десетици илјади луѓе. Во текот на бунтот е уништена и втората црква Света Софија.
Бунтот започнал на 13 јануари 532 на хиподромот, како тепачка помеѓу двете навивачки групи на натпревар во трки со двоколки - Зелените и Сините, помеѓу кои постоело долготрајно соперништво. Но, набрзо тепачката прераснала во бунт против власта на Јустинијан, високите даноци и незадоволството на аристократијата. Бунтовниците извикувале „Ника!“ (победа) и оттаму е името на бунтот.
Јустинијан, кој го следел натпреварот од ложата во својата палата, практично цела недела останал опсаден таму. Во меѓувреме, низ градот се случувале пљачки, палежи и убиства. Тие потоа прогласиле и нов император, Хипатиус, кој бил внук на претходниот император Анастасиј II. Според преданијата, Јустинијан сакал да побегне од градот, но во тоа го спречила сопругата Теодора. На крајот, бунтот бил задушен со поткупување на дел од бунтовниците, после што дел се повлекле, а останатите биле убиени. Исто така, Хипатиус и аристократите кои го поддржувале бунтот биле погубени. Се смета дека вкупно загинале 30.000 луѓе.
Устечки крај

Устечкиот крај (|Ústecký kraj) крај во Чешка, во севеозападниот дел на историската област Чешка. Името го носи неговиот административен центар Усти на Лаба.
1 Демографија
* Чеси: 92,12%
* Словаци: 2,71%
* Германци: 1,25%
* Роми: 0,23%
* Полјаци: 0,2%
* Моравци: 0,13%
* Други: 3,45%
2 Градови
* Билина
* Чешка Каменице
* Дјечин
* Хомутов
* Кадањ
* Лоуни
* ловосице
* Литомјержице
* Литвинов
* Мост
* Руднице на Лаба
* Румбурк
* Штјети
* Теплице
* Терезин
* Усти на Лаба
* Варнсдорф
* Жатец
Сонцестој

Сонцестој или солстициј — астрономска појава која се случува двапати годишно, и тоа во зима како краткодневица, кога денот е најкраток, и во лето како долгодневица, кога денот е најдолг. Сонцестојот заедно со рамнодневицата се поврзани со годишните времиња.
1 Поврзано
* Рамнодневица
* Краткодневица
* Долгодневица
Словенечки броеви

Словенечките броеви како што се ena, dve, tri, štiri, pet (еден, два, три, четири, пет) се користени за искажување количина. Пример: "po pošti smo vam poslali tri pakete" ("По пошта ние ви пративме три пакети").
Броевите од 0 до 10 се следните: nič (0), ena, dve (or dva), tri, štiri, pet, šest, sedem, osem, devet, deset.
Од 10 до 20, на броевите се додава наставката ''-najst'': enajst, dvanajst, trinajst, štirinajst, petnajst, šestnajst, sedemnajst, osemnajst, devetnajst (11, 12, 13, 14, 15, 16, 17, 18, 19).
Од 20 до 100, прво доаѓа основниот број па потоа десетките поврзани со сврзникот ''in'' (и), исто како на германски. За десетките се додава зборотby ''deset'' (десет) до основниот број, освен за 20, што е ''dvajset''.
* dvajset (20), enaindvajset (21), dvaindvajset (22), triindvajset (23), štiriindvajset (24) ... trideset (30), enaintrideset (31) ... petdeset (50) ... devetindevetdeset (99).
Стотките се формираат со зборот ''sto'', слично со десетките.
* sto (100), sto ena (101), sto dve (102) ... sto deset (110) ... sto devetindevetdeset (199), dvesto (200) ... tristo (300) ... devetsto devetindevetdeset (999)
Илјадитите го следат истиот принцип на формирање но се разделени со празно место.
* tisoč (1000), tisoč ena (1001) ... tisoč sto (1100) ... dva tisoč (2000) ... pet tisoč petsto petinpetdeset (5555) ... deset tisoč (10,000) ... sto tisoč (100,000) ... devetsto devetindevetdeset tisoč devetsto devetindevetdeset (999,999).
Милионите и останатите понатамошни броеви се деклинирани:
* milijon (1,000,000) ... dva milijona (2 million), dva milijona ena (2,000,001) ... sedem milijonov petnajst tisoč sedemindvajset (7,015,027) ... devetsto devetindevetdeset milijonov devetsto devetindevetdeset tisoč devetsto devetindevetdeset (999,999,999), milijarda (1,000,000,000) ... dve milijardi (2,000,000,000) ... bilijon (1,000,000,000,000) ...
1 Редни броеви
Prvi, drugi, tretji, četrti, peti (прв, втор, трет, четврт, петти) се редните словенечки броеви.
2 Колективни броеви
* dvoje, troje, četvero, petero – се користени за множински масивни именки.
3 Мултипликативни броеви
* enojno, dvojno, trojno, četvorno, petorno (едно, двојно, тројно) – се користат за искажување количина на делови (dvojni ulomek (двојна скршеница))
* enkraten, dvakraten, trikraten, štirikraten, petkraten (еднаш, двапати, трипати...)
Кастелет (Копенхаген)

Кастелет (|Kastellet) — утврдување во Копенхаген, Данска, едно од најдобро зачуваните во северна Европа. Изградена е во облика на пентаграм. Петте бастиони ги носат следниве имиња: Кралев бастион (''Kongens Bastion''), Краличин бастион (''Dronningens Bastion''), Грофов бастион (''Grevens Bastion''), Принцезин бастион (''Prinsessens Bastion'') и Принцов бастион (''Prinsens Bastion''). Кастелет има своја црква и ветерница.
1 Историја
Изградбата на Кастелет ја започнал кралот Кристијан IV уште во 1626 г. со изградба на окоп во северниот дел на бедемот на Копенхаген. Кралот имал грандиозни планови за изградба, според која било замислено во тврдината да стои замок кој би служел како збег за самиот крал, но тоа не било остварливо од финансиски причини. Изградбата ја продолжил неговиот наследник Фредерик III. По завршувањето на опсадата на Копенхаген од страна на Швеѓаните (1658–1660), бил повикан холандскиот инженер Хенрик Рисе за да помогне при обновувањето и проширувањето на крепоста. Тврдината била наречеа Фредериксхавнска тврдина, но денес е попозната како Кастелет („тврдина“).
Кастелет имал важна улога во одбраната на Копенхаген од Англичаните во бомбардирањето на Копенхаген во 1807 г.
Кристен Кебке (1810–1848), дански сликар од златното доба на данското сликарство, пораснал во Кастелет и го овековечил во многу негови слики.
Кастелет бил реновиран во периодот од 1989 до 1999 г.
2 Затворот во Кастелет
Затворот во Кастелет се наоѓа веднаш до црквата. Затворениците можеле да следат богослужба преку дупки во ѕидовите на ќелиите и црквата.
3 Кастелет денес
Во 2004 г. Кастелет ја одбележал својата 340-годишнина со отворена прослава.
Тој е сопственост на министерството за одбрана и, меѓу другите, се користи од началникот на генералштабот, the Данската територијална одбрана (''Hjemmeværnet''), Воената разузнавачка служба (''Forsvarets Efterretningstjeneste''), Военото судство (''Forsvarets Auditørkorps'') и библиотеката на Кралскиот гарнизон.
Кастелет е мирен и заштитен реон, кој функционира како воено земјиште, културно-историски споменик, музеј и парк. Се наоѓа близу познатата туристичка атракција, статуата на Малата сирена на Ханс Кристијан Андерсен, Гефјоновата фонтана (''Gefionspringvandet'') и Лангелини. Местото е популарно за прошетки на сончеви денови, и ужива голема популарност кај децата заради изоблиството од животни и птици.
Папа Паскал I

Паскал I (лат. Paschalis PP. I; ? - 11 февруари 824) — римски папа од 25 јануари 817 до 11 февруари 824. Заземај став на негирање по однос на прашањето за Луј I Побожниот. Тој го обвинувал за извршување на тортура, но својата вина ја негирал. Бил загрижен за мисионерството во Скандинавија.
Квалитативна неорганска анализа

Квалитативната неорганска анализа го анализира присуството на некој хемиски елемент или неорганско соединение во еден примерок за анализа.
1 Идентификација на катјони
1.1 1ва аналитичка група на катјони
Во ''1вата аналитичка група на катјони'' спаѓаат: Ag<sup>+</sup>, Hg и Pb<sup>2+</sup>. Во реакција со групниот реагенс, хлороводородна киселина обично со концентрација од 1&ndash;2 M, се таложат како хлориди, кои се нерастворливи во вода.
1.2 2ра аналитичка група на катјони
Во ''2рата аналитичка група на катјони'' спаѓаат: Cd<sup>2+</sup>, Bi<sup>3+</sup>, Cu<sup>2+</sup>, As<sup>3+</sup>, As<sup>5+</sup>, Sb<sup>3+</sup>, Sb<sup>5+</sup>, Sn<sup>2+</sup>, Sn<sup>4+</sup> и Hg<sup>2+</sup>. Во реакција со групниот реагенс, сулфуроводородна киселина, се таложат како сулфиди.
1.3 3та аналитичка група на катјони
Во ''3та аналитичка група на катјони'' спаѓаат: Fe<sup>2+</sup>, Fe<sup>3+</sup>, Al<sup>3+</sup> и Cr<sup>3+</sup>. Во реакција со групниот реагенс, амониум хидроксид, се таложат како нерастворливи хидроксиди. Реакцијата се изведува на pH од 8–9, што се постигнува со додавање на пуферски раствор.
1.4 4та аналитичка група на катјони
Во ''4та аналитичка група на катјони'' спаѓаат: Zn<sup>2+</sup>, Ni<sup>2+</sup>, Co<sup>2+</sup> и Mn<sup>2+</sup>. Во реакција со групниот реагенс, амониум сулфид во базна средина, се таложат како слабо растворливи сулфиди.
1.5 5та аналитичка група на катјони
Во ''5та аналитичка група на катјони'' спаѓаат: Ba<sup>2+</sup>, Ca<sup>2+</sup> и Sr<sup>2+</sup>. Во реакција со групниот реагенс, амониум карбонат во базна средина, се таложат како карбонати.
1.6 6та аналитичка група на катјони
Катјоните кои остануваат после внимателно одделување на претходните групи се вбројуваат во шеста аналитичка група. Тука спаѓаат: Mg<sup>2+</sup>, Li<sup>+</sup>, Na<sup>+</sup> и K<sup>+</sup>.
Димитар Греков

Димитар Панајотов Греков (|Димитр Панайотов Греков; Болград, 14 септември 1847 — Софија, 7 мај 1901) — истакнат руски политичар, деец во конзервативната партија во Бугарија, а подоцна од Народно-либералната партија.
Премиер на Бугарија од 30 јануари 1899 до 13 октомври 1899 година.
Димитар Греков е татко на Александар Греков (1884-1922), бугарски дипломат и општественик.
Јудејски Планини

Јудејски Планини или Јудејски Ридови (|הרי יהודה ''Хареј Јехуда'', |جبال الخليل ''Џибал ел-Халил'') — планински венец близу Ерусалим, Израел со најголема височина од 1.026 м. На оваа планина во минатото биле сместени многу библиски градови.
1 Поврзано
* Јудејска Пустина
Жолна

Жолна или обична жолна, златка или вуга — птица преселница, која на лето живее во Европа и западна Азија, а зиме живее во тропските краишта. Ја има и во Македонија.
1 Таксономија
Сариазмата е единствениот член на семејството птици-врапчарки наречена жолни кои живеат во умерените предели на северната полутопка.
2 Опис и поведение
Жолната живее во високи листопадни дрвја во шумовити предели, овоштарници и паркови. Во Велика Британија живеат многу мал број на вакви птици, каде се гнездат во индустриски насади на црна топола.
Оваа птица гради уредно гнездо во чаталот на дрвото, и во него сместува 3-6 јајца. Се храни на инсекти и овошје кои ги наоѓа во крошните, каде впрочем златката проведува голем дел од времето.
Мажјаците се упадливи со типичното жолто-црно перје, но женките се еднолично зелени. Жолните се мошне повлечени птици, па дури и мажјаците се многу тешко забележливи во жолто-зеленото шаренило на крошните.
Летот им е налик на оној на дроздот, силен и насочен со извесни спустови при долги летови.
Жолната пее слично на сојка, но песната ѝ е помилозвучна и непогрешлива.
3 Поврзано
*Список на птици во Македонија
4 Галерија
Босански пирамиди

Босански пирамиди — наводни пирамиди на Височица во близина на босанскиот град Високо, северозападно од Сараево. Местото станало интереснно за светската јавност во 2005 г. кога локалните власти објавиле дека се работи за пирамиди изработени од човечка рака.
И покрај упорните напори на главниот двигател на проектот, д-р Семир Османагиќ, огромен дел од стручната јавност во светот тврди дека тоа се сосема природни геолошки образби и дека нема никакви докази за човеково вмешателство во планината.
1 Галерија
1.1 Пирамида на сонцето
2 Поврзано
* Мергелеев Раб ("Украинска пирамида")
* Пирамидите од Гуимар
* Француски пирамиди
23 декември (родени)

1777, Александар I — руски цар.
1790, Жан Франсоа Шамполион — француски египтолог.
1869, Иван Гарванов — бугарски револуционер.
1920, Мики Руни — американски глумец и комичар.
1925, Јаника Балаж — тамбураш од Војводина.
1929, Чет Бејкер — американски џез-трубач.
1946, Едита Груберова — словачка оперска пејачка.
1949, Адриен Белју — американски гитарист.
1950, Висенте дел Боске — шпански фудбалер и тренер.
1955, Дејв Ален — англиски рок-музичар, член на групата Генг оф Фор (''Gang of Four'').
1956, Микеле Алборето — италијански возач на Формула 1.
1964, Еди Ведер — американски рок-музичар, член на групата Перл џем (''Pearl Jam'').
1967, Карла Бруни — италијанско-француска пејачка и модел, сопруга на францускиот претседател Никола Саркози.
1968, Мануел Ривера-Ортис — порторикански фотограф.
1988, Јурај Саган — словачки велосипедист.
1997, Лука Јовиќ — српски фудбалер.
Злински крај

Злинскиот крај (|Zlínský kraj) е крај во Чешката Република, кој се наоѓа во централноисточниот дел на историската област Моравија. Наречен е по неговиот адмиистративен центар Злин.
Според чешки владини проценки и статистики, Злинскиот крај е најбезбедната чешка покраина со најмал број на убиства, силувања и напади на патиштата.
1 Окрузи
* Кромјержижов округ
* Ухерски Храдиштјески округ
* Всетински округ
* Злински округ
2 Градови
Градови со вкупно население преку 5.000 жители (податоци од 1 март 2003):
* Злин
* Брумов-Билнице
* Бистршице под Хостинем
* Хропиње
* Холешов
* Хулин
* Кромјержиж
* Куновице
* Лухачовице
* Напаједла
* Отроковице
* Рожнов под Радкоштјем
* Славичин
* Старе Мјесто
* Ухерске Храдиштје
* Ухерски Брод
* Валашке Клобоуки
* валашске Мезиршичи
* Всетин
Борновиот идентитет

Борновиот идентитет е шпионски филм од 2002 заснован на истоимената новела на Роберт Лудлум. Во главна улога се појавува Мет Дејмон како Џејсон Борн, човек со амнезија кој се обидува да го дознае својот вистински идентитет истовремено кога Централната разузнавачка агенција (Central Intelligence Agency - CIA) се обидува да го фати и убие поради неговиот претходен неуспех да изврши атентат и исчезнување. Во меѓувреме се здружува со Мари (Франка Потенте), која му асистира во неговиот почетен дел од планот да дознае за неговото минато и да си ја поврати меморијата. Во филмот глумат и Крис Купер како Александар Конклин, Клајв Овен како Професорот, Брајан Кокс и Џулија Стајлс.
Папа Евгениј II

Евгениј II (лат. Eugenius PP. II; ? - 27 август 827) — римски папа од 2 мај 824 до 27 август 827. Бил избран за папа против желбата на римската аристократија, но со поддршка од франкскиот крал Лотар I. Тој потпишал римски правилник, со кој всушност станал вазал на императорот. Учествувал во спорот за иконопочитувањето.
Злин

Злин (|Zlín), порано Готвалдов (''Gottwaldov'') — град во истоимениот Злински крај, во југоисточна Моравија во Чешката, на реката Држевнице.
Злин за првпат е споменат во 1322 година, во 1397 официјално станал и град.
1 Збратимени градови
Злин е збратимен со:
2 Познати личности
* Роберт Гајдик (1923-1942) — македонски комунистички деец, борец од НОБ од чешко потекло
Папа Валентин

Валентин (лат. Valentinus PP.; ? — 16 септември 827) — римски папа од 1 септември 824 до 16 септември 827. Бил ѓакон на папата Паскал I. За време на неговото петднаесетдневно папство не успеал да направи некои голеи работи.
Папа Григориј IV

Григориј IV (лат. Gregorius PP. IV; ? - 25 јануари 844) — римски папа од октомври 827 до 25 јануари 844. Тој ја признал светската власт над духовната, меѓутоа затоа го поддржал востанието на Лотар I против Луј I Побожниот. Ја реконструирал базиликата Сан Марко во Рим. Го воспоставил денот на сите светци на 1 ноември.
Папа Сергиј II

Сергиј II (лат. Sergius PP. II; ? - 27 јануари 847) — римски папа од јануари 844 до 27 јануари 847. Седнал на светата столица од страна на римската аристократија, но против волјата на Лотар I, меѓутоа го крунисал неговиот син Луј како крал на Лангобардите. Во негово време, симонијата заземала големи размери.
Компанија Волт Дизни

Компанија „Волт Дизни“ (|The Walt Disney Company) — една од најголемите медиумски компании за забава. Основана на 16 октомври 1923, од страна на браќата Волт и Рој Дизни како анимирано студио, кое оттогаш е претворено во едно од најголемите и највлијателните студиа во Холивуд и сопственик на доста тематски паркови и неколку телевизии, вклучувајќи ги ABC и ESPN. Повеќето установи на Студијата „Волт Дизни“ во Барбенк, Калифорнија.
Папа Лав IV

Лав IV (лат. Leo PP.IV; ? - 17 јули 855) — римски папа од 10 април 847 до 17 јули 855. Склучил антисараценски сојуз со Неапол, што довело до извојување победа. Го олдвоил Ватикан од Рим, и во негова чест еден дел од Рим бил наречен Civitas Leonina.
Јудејско Царство

Кралство Јудеја (|מַמלְכת יְהוּדָה) — поранешно кралство кое се наоѓало на територијата на денешен Израел и Палестина, со главен град Ерусалим. Оваа кралство било создадено од страна на три еврејски племиња: Јуда, Симеон и Венијамин. Кралство пропаднало со поделба на Северноизраелско и Јужноизраелско Кралство. Оваа држава била продолжение на кралството на Давид и Соломон, чиј прв крал бил Ровоам, син на Соломон.
Папа Бенедикт III

Бенедикт III (лат.Benedictus PP. III; ? - 17 април 858) — римски папа од 29 септември 855 до 17 април 858. Бил во спор со антипапата Анстасиј, со поддршка од страна на Лудвиг II Германски. Активно бил вмешан и во конфликтите помеѓу синовите на императорот Лотар I.
Биотехнологија

Биотехнологијата — технологија заснована врз биологијата, особено кога се употребува во земјоделството, храната, науката и медицината. Конвенцијата за биолошката разновидност на Обединетите Нации (''The United Nations Convention on Biological Diversity'') ја дефинира биотехнологијата како: ''Секоја технолошка апликација која користи биолошки системи, живи организми или деривати за да произведе или модифицира производи или процеси за специфична употреба.''
Биотехнологијата често се поистоветува со генетското инженерство. Биоинженерството е наука на која се засноваат сите биотехнолошки апликации. Со развивањето на нови и модерни техники, традиционалните биотехнолошки индустрии исто така бараат нови хоризонти кои ќе им овозможат да го подобрат квалитетот на нивните производи и ќе ја зголемат продуктивноста на нивните системи.
Пред 1971 година, изразот биотехнологија примарно се користел за обработка на храна и земјоделската индустрија. Од 1970 година почна да се користи и од страна на Западната научна организација (''Western scientific establishment'') како почеток на развивањето на лабораториските техники во биолошките истражувања, како што се рекомбинација на ДНК или останати процеси врз основа на ткивата на организмите или хоризонтален пренос на гените употребувајки вектори како што е Agrobacterium бактерија за пренесување на ДНК во организмот – домаќин. Всушност, терминот треба да се употребува во многу пошироки граници за да се опише употребата на сите методи, како постари така и модерни, користени за манипулација со органските материи а сè со цел да се достигнат барањата на производството на храна. Така, изразот може да биде дефиниран како „Апликација на вонредно или научно знаење во менаџментот на делови од микроорганизмите, или на клетките и ткивата на вишите организми, за сето ова да донесе добро и служи на употребата на индустријата за храна како и нејзините консументи“.
Биотехнологијата комбинира дисциплини како што е генетиката, молекуларната биологија, биохемијата, ембриологијата, ензимологијата и клеточната биологија, кои се поврзани со практични дисциплини како што се хемиско инженерство, информатичката технологија (IT) и роботиката. Патобиотехнологијата го опишува експлоатирањето на патогените сложени наследувања за добротворен ефект.
1 Биотехнологијата како тема во популарната култура
* „Биотехнологијата е Годзила“ (''Biotech Is Godzilla'') - песна на бразилската треш метал-група „Сепултура“ (''Sepultura'') од 1993 година.
2 Поврзано
* Биохемија
* Генетика
Музеј на Библиската земја

Музејот на Библиската Земја (хебрејски: ''מוזיאון ארצות המקרא'') — музеј во Ерусалим, Израел. Во овој музеј се прикажува античката историја на Египет, хананците, Филистеја, арамеите, хетитите, Еламците, Фенекијците, персијците, што значи дека во музејот се чуваат артехакти на народите кои живееле на просториите на денешен Израел и Палестина. Музејот бил изграден во 1992 година од страна на Елиј Боровски.
П’лзењ

}
П’лзењ (|Plzeň) или Пилзен (|Pilsen) — град во западниот дел на историската област Чешка во Чешката Република. Тој е главен град на П’лзењскиот крај и четврт најнаселен град во земјата. Се наоѓа на околу 90 км западно од Прага и лежи на речните канали (Радбуза, Мже, Ухлава, и Услава) кои се формираат од реката Бероунка.
Градот е познат во светски рамки по надалеку прочуениот тип на пиво „пилзенер“ или само „пилс“, по чија традиција се прави и македонското пиво „Скопско“.
1 Збратимени градови
* Санто Андре, Бразил
* Такасаки, Јапонија
* Екатеринбург, Русија
* Измир, Турција
* Бирмингем, Алабама, САД
* Регенсбург, Германија
* Винтертхур, Швајцарија
* Лиеж, Белгија
* Хенгело, Холандија
Institute for Scientific Information

Institute for Scientific Information (ISI) е основан во 1960 година од Eugene Garfield. Во 1992 година ISI премина во сопственост на Thomson Scientific & Healthcare и беше преименуван во Thomson ISI, а денес се нарекува Thomson Scientific. Денес оваа институција претставува дел од корпорацијата Thomson Reuters.
ISI нуди пристап до повеќе референтни списанија и бази на податоци. Оваа институција е специјализирана за анализа на цитати и за библиометриска анализа – поле од науката кое е основано од Eugene Garfield. ISI во своите реферативни списанија и бази на податоци покрива неколку илјади научни списанија. Некои од најпознатите реферативни списанија на ISI се: Science Citation Index (SCI), Social Science Citation Index (SSCI) и Arts and Humanities Citation Index (AHCI). До сите овие бази на податоци се пристапува преку online сервисот Web of Knowledge. Овие бази на податоци овозможуваат научниците да дојдат до сознанија кои научни статии се почесто цитирани и кои научници ги цитираат тие статии.
Списанието Journal Citation Reports е публикација која ја издава ISI. Во ова списание се објавуваат факторите на влијание (impact factor) на списанијата кои се пренесуваат во реферативните списанија на ISI. Во рамките на научната заедница факторот на влијание игра важна, но контроверзна улога во определувањето на квалитетот на списанијата и нивното влијание врз научната мисла.
Повеќе од 14.000 списанија се обработуваат во реферативните списанија и базите на податоци на ISI. Списанијата обработувани од ISI треба да исполнуваат повеќе критериуми.
Како дел од библиометриската анализа која се изведува во рамките на ISI се објавуваат и податоци за истражувачи кои се многу цитирани, како и за научни статии (од различни области) кои имаат големо влијание врз развојот на науката.
1 Останати содржини
* GetCITED - Обид да се направи алтернативна и бесплатна верзија на Web of Science.
* Фактор на влијание
Папа Адријан II

Адријан II (лат. Hadrianus PP. II; 792 - 14 декември 872) — римски папа од 14 декември 867 до 14 декември 872. Бил роднина на папите Стефан IV и Сергиј II. Водел дипломатски преговори со Луј II. Во 869, го осудил однесувањето на патријархот Фориј против папскиот престол. Ја поддржувал мисијата на солунските браќа Кирил и Методиј.
Израелска национална библиотека

Израелска национална библиотека (|הספרייה הלאומית) — национална библиотека на Израел, сместена во населбата Гиват Рам, Ерусалим, недалеку од Еврејскиот универзитет. Националната библиотека располага со повеќе од 5 милиони книги, од најразлилни области.
Основана е во 1892 година, како прва јавна библиотека во Палестина за еврејското население. Била преместена во 1960 година на Скопуската Гора, за да од 2007 година биде прогласена како национална библиотека на Израел.
1 Галерија
Папа Марин I

Марин I (лат. Marinus PP. I; ? - 15 мај 884) — римски папа од 16 декември 882 до 15 мај 884. Во 869, улествувал на Четвртиот цариградски собор. Скоро по избирањето за папа, му го вратил називот кардинал на Формоз, кој подоцна станал папа. Го проколнал патријархот Фотиј. Во некои извори се споменува како Мартин Втори.
Финансиски инструмент

Финансиските инструменти претставуваат облици во кои може да се држи имотот на пооделни субјекти на стопанството или поодделни сектори. На нивната развиеност делуваат бројни фактори. Развиеноста на финансискиот пазар се мери преку развиеноста на инструментите.
Најважни финансиски инструменти се: пари, чекови, меници, акции, обврзници, благајнички записи, комерцијални записи, банкарски потврди за депозит, банкарски акцепти, цесии, асигнации, компензации, опции, фјучерси, форвордси.
Андонис Самарас

Андонис Самарас (грчки: ''Αντώνης Σαμαράς'') (роден на 23 мај 1951 во , Грција) е грчки политичар и поранешен министер за надворешни работи од 1989 до 1990 и од 1990 до 1992.
Самарас е силен противник на идејата зборот ''Македонија'' да се содржи во името на Република Македонија, и поради тоа ја напуштил владата на Мицотакис во 1992, односно поради несогласувањето со неjзината попустлива политика. Тој е голем противник на какви било преговори со Република Македонија.
Самарас е пратеник во Европскиот парламент од Европската Народна Партија
Од 8 јануари 2009 тој е повторно назначен за министер, овој пат како министер за култура. Бил министер за култура до ноември 2009.
Според Антонис Самарас, Република Македонија во иднина нема да постои како самостоjна држава. Исто така, тој тврди дека ЕУ нема да ја принудува Грција да го признае уставното име на Република Македонија.
На 29 ноември 2009 избран е за престседател на грчката партија Неа Демократиа. На 20 јуни 2012 Андонис Самарас станал премиер на Грција.
1 Наводи
Хеминформатика

Хеминформатиката, позната и како ''хемоинформатика'' или ''хемиска информатика'' (англиски термини ''chemoinformatics'', ''cheminformatics'', ''chemical informatics'' и ''chemiinformatics'') по дефиниција претставува употреба на компјутерски и информатички техники за решавање на голем број на проблеми на полето на хемијата. Ваквите in slilico техники во голема мерка се користат во фармацевтските фирми во раните фази од процесот на дизајна на нови лекови. Овие методи може во голема мерка да се користат и во другите области на хемијата за решавање на хемиски проблеми од различен карактер.
1 Историја
Терминот хеминформатика е дефиниран од страна на F.K. Brown во 1998 година на следниот начин:
Хеминформатиката претставува употреба на изворите на информации за трансформација на податоците во информации и на информациите во знаење со намера побрзо да се добијат повеќе информации за изнаоѓање на супстанци кои би можело да се користат во при развојот на нови лекови.
2 Основи
Хеминформатиката во себе ги комбинира сознанијата и алатките кои се користат во хемијата и информатиката. На пример во теоријата на хемиски графови и пребарување низ хемискиот простор (се претпоставува дека хемискиот простор содржи најмалку 10<sup>60</sup> молекули). Дел од алгоритмите кои се користат во хеминформатиката исто така се користат и во хемометријата.
3 Примена
3.1 Складирање и пребарување на хемиски структури
Една од првите примени на хеминформатиката е во изнаоѓањето на постапки за складирање и пребарување на структури на хемиските супстанци. Делотворно пребарување низ структурни информации за молекулите во себе вклучува користење на информатички алатки (за пребарување низ податоци и машинско учење), како и познавања од областа на теоријата на графови (или поточно на хемиската теорија на графови). Истражувањата поврзани со претходното вклучуваат работа со:
* Неструктуирани податоци
* Пребарување на структуирани податоци
** Пребарувања низ бази на податоци
** Пребарувања низ хемиски графови
** Пребарувања низ молекули и др.
3.2 Формати на податотеки за складирање на хемиски структури
За ''in silico'' претставување на хемиските структури се користат специјализирани формати (пр XML, SDF, SMILES и др.). Ваквите формати за претставување на хемиски структури се користат за складирање на структурите во хемиски бази на податоци. Некои типови на формати се погодни за виртуелно претставување на дводимензионален и тридимензионални структури, додека пак, други формати се попогодни за изучување на физичките својства, за моделирање или, пак, за изучување на белковина-лиганд интеракциите.
3.3 Квантитативна структура-активност релации (КСАР)
КСАР моделите (како што уште се нарекуваат квантитативни структура–својства релации - КССР) служат за предвидување активноста на некоја супстанца (или на некое нејзино својство) врз основа на нејзината структура. Во овој КСАР моделите се тесно поврзани со хемометријата.
3.4 Слични содржини
* Хемометрија
* Квантна хемија
* Анализа на податоци
* Белковина-лиганд интеракции
* Математичка хемија
* Молекулско моделирање
* Статистика
* Квантитативна структура-својства релации
Папа Адријан III

Адријан III (лат. Hadrianus PP. III; ? - 15 септември 885) — римски папа од 17 мај 884 до 15 септември 885. Бил многу жесток во односите со противниците, но сепак бил почитуван помеѓу народот. Умрел во Модена, по враќањето од Вормс, каде што бил за да се сретни со Карло III Дебелиот, и да одлучат за решавањето на прашањето против Сарацените. Некои сметаат дека бил отруен. Погребан е во црквата Сан Силвестро во Модена, кој е украсена со негови слики.
Science Citation Index

Science Citation Index (SCI) претставува реферативно спиание кое е основано од страна на Institute for Scientific Information (ISI) во 1960. Денес ова реферативно списание е во сопственост на Thomson Reuters. Во оnline верзијата на ова реферативно списание се пренесуваат податоци од околу 6400 водечки светски научни списанија од областа на науката и технологијата. Online верзијата на ова реферативно списание достапна е преку Web of Science базата на податоци, која пак, претставува дел од Web of Knowledge (збир од повеќе бази на податоци).
Со пребарување низ оваа база на податоци може да се дојде до информации за тоа кои се референците кои се пренесени во рамките на еден научен труд (или научна статија), а со тоа може да се определи кои научните и кои статии на дадени научници колку се значајни (односно колкаво влијание имаат) за светската научна јавност.
Пристапот до оваа многу популарно реферативно списание (односно до неговата online верзија) не е бесплатен.
Денес ова реферативно списание претставува ''неофицијален стандард'' за реномето на секој истражувач. При изборот на соработници во рамките на научните институции, при вработувања, за да се биде поканет како предавач на конференција или конгрес многу е битно колку статии на некоj научник се реферирани во списанија кои се опфатени со SCI и колку пати тие статии се цитирани од други научници во рамките на SCI.
1 Повеќе информации
* Social Sciences Citation Index, пренесува податоци за трудови од 1700 спианија започнувајќи од 1956.
* Arts and Humanities Citation Index, пренесува податоци за трудови од 1130 спианија започнувајќи од 1975.
* Фактор на влијание - Impact factor
* Institute for Scientific Information